google/wiki40b huggingface dataset:
Tone Lindheim

Prosjekter

I årene 1981-84 var hun prosjektleder for byfornyelse i Boligetatens utbyggingsavdeling i Oslo kommune, og i årene 1984-86 var hun ansatt i Asplan-Prosjekt . Hun var leder av Bolig- og byplanforeningen Oslo, har sittet i flere redaksjoner og vært med i jurien i en rekke arkitektkonkurranser.
I 1986 startet hun firmaet Bjørbekk & Lindheim sammen med Jostein Bjørbekk (født 1955). Her var hun prosjektleder for en rekke store transformasjonsprosjekter, blant annet det byøkologiske pilotprosjektet Pilestredet park, Nansenparken, Hundsund grendesenter og Rolfsbukta boligområde på Fornebu. Lindheim har tegnet mange skolegårder. Hun var også ansvarlig landskapsarkitekt for utviklingen og utformingen av Ekebergparken. Firmaet har vunnet en rekke konkurranser og er et av Norges ledende landskapsarkitektfirmaer.

Akademisk karriere

I 1996 ble hun tilknyttet Norges miljø- og biovitenskapelige universitet på Ås som Professor II med undervisning ved Institutt for Landskapsplanlegging. I juni 2015 ble hun ansatt som fast direktør ved Naturhistorisk museum i Oslo. Denne stillingen er normalt et åremål, men Lindheim ble ved en inkurie gitt en fast stilling, uten at hun kan lastes for dette. Hun har særlig arbeidet med fornying av Naturhistorisk museum gjennom byggingen av et nytt klimahus.
Anja Coleby

Karriere

Anja Coleby har spilt i mange amerikanske science fiction-serier og australske filmer og TV-serier. Hun var en del av de viktigste karakterene i TV-serien Flipper hvor hun spilte Holly Myers i tre sesonger. Hun har senere spilt gjesteroller i australske TV-serien Water Rats (1997) og All Saints (2002). Hun har også spilt i en episode av TV-serien The Lost World (2000) som Hippolita, Farscape (2002) som Ponara, og BeastMaster (2001) som Dronning Lyoka.
Coleby har fortsatt å arbeide i australsk fjernsyn, senest for vitenskapsprogrammet Catalyst. Hun har også kort modellert for et australsk sportstidsskrift.

Personlig liv

Anja Coleby er datter av skuespilleren Robert Coleby og søster av skuespiller Conrad Coleby. Hennes far er britisk og hennes mor er svensk.
Ryke Yseøyane

Ryke Yseøyane, kalt Rækisøyen av lokale fangstfolk, er en isolert øygruppe beliggende 20 km øst av Edgeøya på Svalbard. Den består av tre mindre øyer, som ikke ser ut til å ha egne navn. Den sydøstre og største har et areal på ca. 0,9 km², den nordvestre ca. 0,7 km² og den nordøstre ca. 0,15 km², tilsammen ca. 1,75 km².
Øygruppen ble oppdaget av den nederlandske hvalfangeren Ryke Yse i 1640-årene og fikk senere navn etter ham. Da Ryke Yse kom til øyene så han se et enormt antall hvalross og drepte mange hundre av dem. I tillegg til spekket fikk han med seg store mengder hvalrosstann, som var en stor rikdom på den tiden. Fartøyets eiere solgte varene til en meget høy pris.
Øyene ligger på 77°47′ N til 77°49′ N og 25°07′ Ø til 25°09′ Ø.
Austin Stack

Bakgrunn

Stack ble født i grevskapet Kerry. Han ble utdannet hos Christian Brothers der. Fjorten år gammel sluttet han på skolen og begynte å jobbe på et advokatkontor. Han var en dyktig gælisk fotball-spiller, og var kaptein for Kerrylaget da dette vant det all-irske mesterskapet i 1904. Han var også president for grevskapslaget av Gaelic Athletic Association (GAA).
Laeosopis roboris

Utseende

En middelsstor stjertvinge uten stjerter på bakvingene. Oversiden er brun med et blåfiolett felt ved roten av hver vinge, dette er større hos hannen enn hos hunnen. Langs ytterkanten av bakvingen er det noen små, hvite flekker. Undersiden er lyst gråbrun med et oransje bånd langs ytterkanten. Innenfor dette er det på bakvingen en rad av hvite og svarte, pileformede flekker.

Levevis

Larven lever på ask (Fraxinus excelsior).

Utbredelse

Arten er utbredt i det sørvestlige Europa.
Fotballklubben Narvik/Nor

Mesterskap, rekorder og utmerkelser

Narvik/Nor ble nordnorske mestre fire ganger mellom 1929 og 1969: 1929, 1937, 1950 og 1959.
Mens Mjølner har spilt to sesonger i øverste divisjon, kom Narvik/Nor aldri høyere enn til nest øverste divisjon. Narvik/Nor spilte i tre sesonger på nest høyeste nivå: 1970, 1974 og 1975.
I 1989 var laget ett poeng fra opprykk til allnorsk 1. divisjon.
Narvik/Nor fikk Narvik kommunes kulturpris i 1985.
Los Medanos gasskraftverk

Los Medanos gasskraftverk er et gasskraftverk i Pittsburg i det nordlige California i USA. Det har en installert produksjonskapasitet på 566 MW, fordelt på 2+1 turbiner. Dette er et av delstatens mindre fossile kraftverk målt etter installert produksjonseffekt. Anlegget ble påbegynt omkring 1998 og stod ferdig i 2001. Brenselkilden er  naturgass. Operatør er energiselskapet Calpine Corp.
Emmerich Kálmán

Bakgrunn

Emmerich Kálmán ble født i Siófok ved bredden av Balatonsjøen i daværende Østerrike-Ungarn. Han var sønn av den jødiske kornhandler Karl Koppstein og hans hustru Paula, født Singer. I 1892 flyttet familien til Budapest. Han endret etternavn i forbindelse med opptakseksamen til Budapests evangeliske gymnasium. Fra 1900 studerte han jus ved universitetet i Budapest. Han studerte til samme tid musikk, samtidig med Béla Bartók og Zoltán Kodály, under Hans Kössler.

Komponist

En sykdom i hans høyre hånd forhindret ham fra å bli konsertpianist som han egentlig ville. Isteden ble han musikkritiker og komponerte blant annet sanger, klavérstykker og også symfonier.
Hand første symfoniske dikt Saturnalia og Endre es Johanna ble godt mottatt, men han oppnådde ikke å få den publisert. Han komponerte pianomusikk og skrev mange sanger: en sangsyklus med dikt av Ludwig Jacobowski og en sangsamling publisert under tittelen Dalai.
Alt i 1917 ble han tildelt byen Budapests Franz-Joseph-pris. Etter at hans første operette Tatárjárás ble en suksess i Budapest i 1908 flyttet han til Wien og gjentok snart suksessen, ikke minst med Czardasfyrstinnen (1915), Grevinne Mariza (1924) og Sirkusprinsessen (1926).
På grunn av sin jødiske avstamming måtte Kálmán forlate Wien og Østerrike i 1938. Han emigrerte først til Paris og derfra til USA i 1940. Der virket han som dirigent og komponist av amerikansk underholdningsmusikk. Han ble utnevnt til æresdoktor ved New York City College og Music. I 1945 drog han tilbake til Europa og slo seg ned i Paris. I 1949 kom han tilbake til Østerrike, men foretrakk å leve i Paris fra 1951.
Emmerich Kálmán døde i 1953, hans siste verk Arizona-Lady ble fullført av hans sønn Charles og urframført i Bern i 1954. Sammen med Franz Lehár har han æren for wieneroperettens store popularitet i mellomkrigstida. Han ligger gravlagt på Zentralfriedhof i Wien.
Andre primære hodepiner

Andre primære hodepiner er hodepiner i gruppe 4 i del 1 (primære hodepiner) av standarden ICHD-3 (International Classification of Headache Disorders), som oppdateres og utgis av International Headache Society (IHS) og har inngått i  International Statistical Classification of Diseases and Related Health Problems fra versjon ICD-10. Dette er et referanseverk for diagnostisering av hodepiner.
Andre primære hodepiner består av hodepiner som ikke lar seg klassifisere i én av de andre tre gruppene av primære hodepiner i del 1 av ICHD-3.
Castellon gasskraftverk

Castellon gasskraftverk er et gasskraftverk i Castellón i Spania. Det har en installert produksjonskapasitet på 795 MW, fordelt på 2+1 turbiner. Dette er et av landets mellomstore fossile kraftverk målt etter installert produksjonseffekt. Anlegget ble påbegynt omkring 1999 og stod ferdig i 2002. Operatør er Iberdrola. Brenselkilden er naturgass.
De totale CO2-utslippene i 2008 var ca. 2 016 900 tonn som var en tredobling fra året i forveien, kvoten var samme år 1 110 900 tonn.
Weekday

Weekday er en svensk klesforretningskjede. Sammen med Monki ble Weekday en del av H&M-konsernet i 2008, da H&M kjøpte opp Monkis moderselskapet Fabric Scandinavien. Weekday er etablert med butikker i Sverige, Norge, Danmark, Tyskland og Finland. Weekday henvender seg til både gutter og jenter og har egne varemerker som Weekday MTWTFSS, Weekday Extended, Store Made, Cheap Monday og Sunday Sun. Kjeden fører også en vintagelinje og Weekday Collaboration, et samarbeid med unge designere. Kolleksjonene i Weekday Collaboration selges i et begrenset opplag og i en tidsavgrenset periode. Weekday stiller etiske krav til sine fabrikker.
Weekdays butikker er alle ulike, men preges blant annet av skarpe hjørner og vinkler og en labyrintaktig planløsning.
Vin

Historie

Dyrking av vindruer spredte seg fra Den fruktbare halvmåne og Svartehavet til Middelhavet og Romerriket i tidlig historisk tid. De fleste druesorter kommer opprinnelig fra Italia og Sicilia og noe av Middelhavet.

Vinetiketter

Årgangsviner får alltid oppgitt navn etter vingård eller produsent. Normalt er distriktet nevnt på etiketten hvis det ikke dreier seg om en enkel, «folkelig» blandingsvin. Vinmonopolets «femkronersrødvin» er i så måte en klassiker. Enkeltdruevin har alltid druesort oppgitt på etiketten. Det samme gjelder vin laget av en blanding av to druesorter. Hvis det er flere druer i blandingen, finner man ofte opplysninger bak på flasken. Druen som det er størst andel av står nevnt først, og de andre deretter.

Dekantering

Dekantering betyr omhelling.
Som hovedregel er det ikke nødvendig å dekantere vin. Noen viner utvikler med tiden bunnfall. Dette er ikke farlig og ødelegger ikke vinen, men det kan være udelikat å få i glasset og drikke. Derfor dekanteres eldre kvalitetsvin ofte før servering. Ved å avslutte omhellingen på riktig tidspunkt, kan man sortere bunnfallet før vinen blir servert. Unge, kraftige viner kan via dekantering få en mer avrundet smak og utvikle en bedre duft.

Lagring av vin

Noen viner kan, og enkelte bør, lagres for å få ut hele sitt potensial. Vinen kan lagres i et vinskap, en vinkjeller eller et kjølig rom. Da unngår en også kvalitetsforringelse på grunn av sollys. Hvis temperaturen er høy eller vinen er eksponert for mye lys, risikerer en at vinen eldes raskere. De fleste viner er anbefalt lagret i 13 til 15 grader celsius og i luftfuktighet på over 50 % slik at korken holder seg fuktig. Er luften for tørr kan korken tørke, og oksygen når inn til vinen.
Den norske Israelsmisjon

Den norske Israelsmisjon (DNI) er Norges nest eldste misjonsorganisasjon, stiftet som Forening af Israels venner, 12. juni 1844 i Stavanger.

Historikk

Blant dets eldere var Christian Ihlen formann 1908–1948 og redaktør av misjonsbladet 1908–1956.

I dag

Dens motto er hentet fra Paulus brev til Romerne 1,16, «For jøde først!». Således virker den hos jødene og arbeider for å spre kunnskap om og forståelse for disse slik at andre kristne kan få innsikt og føle samhørighet, kanskje spesielt mellom de messianske jødene, og norske kristne, men også mellom palestinske og arabiske kristne. Blant aktivitetene er spredning av bibler, arbeid i Israel, herunder Beit Eliahu kirken i Haifa og det nærtliggende Ebenezerhjemmet, som er Israels eneste alders- og sykehjem for messianske jøder og arabiske kristne. Den driver også i  Immanuelkirken og menighetshuset i Tel Aviv. Israelsmisjonen var blant initiativtakerne til samarbeidsorganisasjonen Hjelp Jødene Hjem som driver humanitært arbeid blant innvandrere i Israel. 
De driver også utdanningssenteret Caspari Senter i Jerusalem med studier av litteratur og kursvirksomhet.
I Ungarn driver de Gisle Johnson Instituttet som kurser for lutherske prester. Instituttet er et møtested for jøder og kristne. I Norge er virksomheten organisert gjennom et hovedkontor og 13 kretser, bygget opp av ca. 200 lokale foreninger og ca. 2 000 personlige medlemmer. Årlig samler Den Norske Israelsmisjonen inn ca. 12 millioner kroner. De driver Misjonsblad for Israel, ett av  Norges eldste misjonsblad med et opplag på 10 000.
Truck

En truck er et lite, lettmanøvrert motorkjøretøy på fire gummihjul til intern transport på fabrikker, jernbanestasjoner, havner m.m. Eksempler er gaffeltruck og ledestyrt palletruck.
Ordet kan også vise til lastebil, vogntog, semitrailer og truck racing.
Your New Best Friends

Your New Best Friends er et musikkalbum med Ralph Myerz and the Jack Herren Band, utgitt i 2004.
Kinsey Institute for Research in Sex, Gender and Reproduction

Kinsey Institute for Research in Sex, Gender and Reproduction (Kinsey Institute) har som formål "to promote interdisciplinary research and scholarship in the fields of human sexuality, gender, and reproduction".
Instituttet ble grunnlagt som Institute for Sex Research ved Indiana University i 1947 av Alfred Kinsey, som da var entomolog og zoolog ved IU. Dets opprinnelige mål var å studere seksualitet og seksuell adferd hos mennesker.
I 1948 og 1953 publiserte instituttet to monografier om human seksualitet, generelt kjent som Kinsey Reports. Siden da har instituttet, rapportene og Kinsey vært kontroversielle. Blant oppgavene til instituttet er å bevare grunnlagsmaterialet for Kinseyrapportene og påfølgende publikasjoner og gjøre materialet tilgjengelig for ny forskning samtidig som personvernet opprettholdes.
Kinsey Instituttets research program omfatter problemer i human seksualitet og seksuell adferd. library and archival collections omfatter over 110,000 emner datert tilbake til 1600-tallet, med populærkulturelt materiale, filmer, databaser og arkivmateriale i tillegg til skolebøker og artikler. Kinsey Institute Gallery viser utvalgte stykker fra instituttets samling av kunst, artefakter og fotografier.
Høyere grads skoleelever undervises via Indiana University, og forskningsbasert informasjon tilbys for studenter og publikum med Kinsey Institute Sexuality Information Service for Students (KISISS).
Nine Lives

Nine Lives er et musikkalbum med Little Charlie & the Nightcats fra 2005
Oslo Groove Company

Oslo Groove Company (etablert 1985) var et norsk storband startet av Jens Wendelboe, ledet av Wendelboe (i perioden 1985–1987), Lars Erik Gudim og administrert av Harald Devold. De ga ut tre plater, de to siste på eget selskap, Groove Records. Den første plateutgivelsen ble tildelt en Spellemannpris i 1990.
Mary (Turkmenistan)

Historie

Mary ble grunnlagt i 1884, etter at oldtidsbyen Merv ble okkupert av Det russiske imperiet, på stedet hvor det lå et gammelt turkmensk fort.
Det kinesiske akademi for sosialvitenskaper

Det kinesiske akademi for sosialvitenskaper (forenklet kinesisk: 中国社会科学院, tradisjonell kinesisk: 中國社會科學院; pinyin: Zhōngguó Shèhuì Kēxuéyuàn; Chinese Academy of Social Sciences [CASS]) er Folkerepublikken Kinas nasjonale akademi for sosialvitenskapene. Det har sitt sete i Beijing.
Akademiet er tilknyttet Folkerepublikken Kinas Statsråd, det vil si landets regjering.
Det ble stiftet i mai 1977, og ble utskilt fra Det kinesiske vitenskapsakademi. President er (2009) professor Chen Kuiyuan.
Nashville (film)

Handling

Filmen utspiller seg i Nashville, som er hovedstaden for den amerikanske countrymusikkindustrien. Handlingen følger 24 personer – stjerner, popgrupper, valgkandidater og ærgjerrige stjernedyrkere. De ulike handlingsforløpene i filmen krysser hverandre stadig. Noen opplever suksess, andre nederlag.
Lindomar Ferreira de Oliveira

Karriere

Han har spilt for Albirex Niigata fra Japan.
Hugo Lloris

Landslaget

Lloris har spilt aldersbestemte landskamper for Frankrike, og har også spilt for France A', det franske B-landslaget. Han har vært i troppen til A-landslaget, og har fått spille 73 ganger for "Les Bleus".
Han ble tatt ut i Frankrikes EM-tropp til EM i Frankrike 2016.
Han ble tatt ut i Frankrikes tropp til VM i fotball 2018 i Russland. Frankrike vant VM-finalen mot Kroatia 4-2. Lloris spilte hele finalen. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.
21. juni 2018 spilte han sin 100. landskamp for Frankrike.
Konkurransetilsynet

Historie og direktører

Konkurransetilsynet har sin bakgrunn i Statens Prisdirektorat, dannet 1917. Prisreguleringen hadde sin bakgrunn i behovet for å dempe sterke prissvingninger i krigstid eller tider med knapphet eller krise. I mellomkrigstiden var Wilhelm Thagaard prisdirektør, og var blant annet opptatt av å bekjempe kartelltendenser under parikrisen på 1920-tallet. Etter vedtak av en anti-trustlov i 1926 endret etaten navn til Trustkontrollkontoret.
Administrasjonsrådet under andre verdenskrig endret etatens navn igjen til Prisdirektoratet, i tråd med krigstidens vareknapphet og senere varerasjonering. Etter krigen fortsatte direktoratet sin virksomhet, siden Norge videreførte mengderasjoneringene etter krigen for å få bukt med det inflasjonspresset som lå latent i kombinasjonen av varemangel og stor pengemengde. Etter diskusjonene om utvidede fullmaktslover i 1953, endte det med vedtak av en permanent prislov. Et nytt Prisråd overtok nå en del av den type oppgaver Trustkontrollkontoret hadde hatt i mellomkrigstiden. Rådet hadde en domstolkompetanse i blant annet boikottsaker, og ble oppløst først i 1993 da konkurranseloven trådte i kraft.
Lokalt var Prisdirektoratet sterkt, og i 1958 ble lokalkontorene styrket og omdannet til et parallelt organ – Statens pristilsyn. Det ble vedtatt flere nye konkurranserelaterte lover på 1960-tallet, og husleieregulering av bliger i storbyene bøle innført i 1967. På denne tiden ble de siste mengdereguleringene for fysiske varer opphevd, etetr dette var bare finanssektoren og enkelte bransjer fortsatt strengt regulert. I 1801 ble også kredittpolitikken liberalisert, og under bankkrisen i det tiåret ble det sterkere press for å regulere blant annet bankenes utlånsvirksomhet. I 1985 fikk Prisdirektoratet og Statens pristilsyn (lokalt) ansvar for å håndheve både kredittkjøpsloven og Markedsføringsloven.
Ryssdal-utvalget la i 1991 fram innstillingen NOU 1991: 27 Konkurranse for effektiv ressursbruk, om ny konkurranselovgivning. I 1993 ble Konkurranseloven vedtatt, til avløsning av prisloven fra 1953. Samtidig endret etaten navn til dagens betegnelse.
Fraates V av Partia

Liv og virke

Musa var en slavekvinne gitt som gave til Fraates IV i 20 f.Kr. Hun klarte å bedre sin situasjon til å bli kongens yndlingshustru og da hun født ham en sønn ble hun dronning. Hun klarte også å overtale kongen til sende sin fire førstefødte sønner til Roma som gisler og for deres trygghet. Med alle rivaler fjernet forgiftet hun kongen og hennes sønn ble den nye kongen. Hun giftet seg også med sin sønn, noe som opprørte romerne, men det var et opplegg ikke ukjent i Asia. Hva som opprørte den partiske adelen mer var Fraates V pro-romerske politikk.
Under Fraates IV holdt Partia i å havne i en krig med Romerriket over herredømmet av Armenia og Media, men da Augustus sendte sin adopterte sønn Gaius Cæsar østover for å forberede en invasjon av Iran, valgte Fraates V i år 1 f.Kr. å inngå en avtale med romerne som anerkjente Romas herredømme over Armenia. Ikke lenge etter gjorde adelen i Partia opprør, fremmet en tronraner, Orodes III, som gjorde statskupp. Fraates V flyktet til romersk Syria og siden til Roma. Han ble aldri konge igjen. Musa ble antagelig drept.
Norgesmesterskapet i fotball for jenter 19 år 2009

Norgesmesterskapet i fotball for jenter 19 år 2009 eller Telenor Cup er en norsk fotballturnering for jentelag med spillere under 19 år. I 2009 ble turneringen arrangert for andre gang. Team Strømmen ble norgesmester etter å ha slått Trondheims-Ørn 2-0 i finalen.
Turneringen ble arrangert med 32 lag i 5 runder, der 5. runde er finalen. NFF hadde fordelt de 32 plassene på forbundets 18 kretser med 1-3 plasser pr. krets. Det ble arrangert kretsvise kvalifiseringer i løpet av vinteren. I 2009 deltok over 100 lag i kvalifiseringen.
Grått urtefly

Utseende

Et middelsstort (vingespenn 27 – 32 mm), kraftig bygd, grått nattfly. Forvingen er grå med utydelige tegninger, ofte er det to diffuse, mørke tverrbånd. Ring- og nyremerke er vanligvis vanskelige å se. Bakvingen er lyst brungrå, ikke hvit som hos flere ellers svært like arter.

Levevis

Arten er mest å finne i varme, solåpne biotoper med busker. Larvene lever på ulike urter. Den overvintrer som larve. De voksne sommerfuglene flyr om natten fra mai til august, mest i juni og juli.

Utbredelse

Arten forekommer i Nord-Afrika, Europa og Midtøsten. I Norge er den vanligst på Sørlandet og det sørligste Østlandet, men den er også funnet i Gudbrandsdalen og i indre strøk på Vestlandet.
Consiglio Nazionale delle Ricerche

Consiglio Nazionale delle Ricerche (CNR – Det italienske forskningsrådet) er en italiensk forskningsorganisasjon med hovedkontor i Roma. CNR ble etablert 18. november 1923 og hadde i 2002 inntekter på 787 millioner euro, hvorav 542 millioner euro var tilskudd fra den italienske stat. CNR har 8 015 ansatte, hvorav 4 284 er forskere.
CNR åpnet forskningsstasjonen Dirigibile Italia i Ny-Ålesund på Svalbard 15. mai 1997. CNR har også en forskningsstasjon i Antarktis og i Himalaya på 5050 moh.
CNR er medlem av International Council of Scientific Unions ICSU, Den vitenskapelige komite for antarktisforskning (SCAR) og European Science Foundation (ESF).
Barcelona TV

Barcelona TV er en tv-kanal for Barcelonas metropolitane område. Den starta sendingene sine 3. november 1994. Barcelona TV var den første lokale tv-kanalen som hadde tekst-tv. Den sendes nå over digitalt bakkenett.
Kjetil Sigurdsen

Yngste målscorer i Eliteserien

Kjetil Sigurdsen var i 27 år den yngste spilleren som har scoret i Eliteserien i fotball. 16 år og 207 dager gammel scoret han i sin debutkamp for Bryne i en kamp mot Tromsø 14. september 1986 (etter pasning fra Arne Larsen Økland). Rekorden hans ble slått da Håkon Lorentzen scoret for Brann mot Tromsø 10. november 2013. I 2018 er han den fjerde yngste målscorer i norges øverste divisjon.
Borg (Vestvågøy)

Borg var et høvdingsete i  Vestvågøy kommune på nordsiden av Vestvågøya i Lofoten i Nordland fra folkevandringstiden til vikingtiden.

Historie

Ved en felles-skandinavisk, arkeologisk undersøkelse mellom 1986 og 1989, ble det avdekket et 67 meter langt langhus fra 500-tallet på Borg. Dette hadde blitt ombygget og forlenget i begynnelsen av vikingtiden, og var inntil 83 meter langt. Det er foreløpig den lengste bygningen som er kjent fra denne perioden, både i Skandinavia og resten av Europa.
Huset har vært av tre, men på utsiden var det en ekstra, 1,5 meter bred, vegg av torv. Huset har tjent både som bolig, fjøs og gildehall, og var delt i fem rom, der fjøset og gildehallen lå i de to største. I fjøset har det vært plass til 50 kyr. Nede ved sjøen er det påvist tufter etter flere store naust, det største 26 meter langt.
Huset ser ut til å være bygget etter sør-skandinavisk skikk, noe som tyder på at høvdingene på Borg hadde kontakter langt sør allerede i folkevandringstiden. Sannsynligvis har de drevet med både handel og skapt politiske allianser med ledende slekter lenger sør.
Det er også funnet mange spesielle gjenstander av høy kvalitet, blant annet gullgubber og importert keramikk.